Clifton Attard ta’ 24 sena mill-Imsida baqa’ jinżamm arrestat wara li wieġeb mhux ħati li seraq basket ta’ anzjani u mbagħad prova jiġbed il-flus minn ATM bil-‘card’ tagħha. Il-każ seħħ nhar it-Tnejn filgħaxija fil-Gżira x’ħin, Attard li għandu wkoll il-vizzju tad-droga, seraq il-baskt ta’ Carmela Apap ta’ 71 sena u darabha ftit. Mal-20 minuta aktar tard huwa pprova jiġbed il-flus bil-‘card’ tal-bank tagħha. Il-Qorti semgħet li kien hemm xhieda li raw kollox u anke filmat tas-CCTV mill-ATM. Id-difiża talbet għall-ħelsien mill-arrest iżda l-Qorti caħditha minħabba n-natura serja tal-każ, ir-rekord kriminali tal-akkużat u li hemm tħassib li jista’ jbagħbas il-provi.